CELEX: 62008TN0017
Language: sk
Date: 2008-01-14 00:00:00
Title: Vec T-17/08 P: Odvolanie podané 14. januára 2008 : Marta Andreasen proti rozsudku Súdu pre verejnú službu z  8. novembra 2007 vo veci F-40/05, Andreasen/Komisia

8.3.2008   
            
            
               SK
            
            
               Úradný vestník Európskej únie
            
            
               C 64/60
            
         Odvolanie podané 14. januára 2008: Marta Andreasen proti rozsudku Súdu pre verejnú službu z 8. novembra 2007 vo veci F-40/05, Andreasen/Komisia
   (Vec T-17/08 P)
   (2008/C 64/97)
   Jazyk konania: francúzština
   Účastníci konania
   
      Odvolateľka: Marta Andreasen (Barcelona, Španielsko) (v zastúpení: B. Marthoz, advokát)
   
      Ďalší účastník konania: Komisia Európskych spoločenstiev
   Návrhy odvolateľky
   
               —
            
            
               zrušiť rozsudok Súdu pre verejnú službu z 8. novembra 2007 vo veci F-40/05 a rozhodnúť vo veci, vyhovieť návrhom uvádzaným žalobkyňou v prvostupňovom konaní vrátane návrhu na náhradu škody,
            
         
               —
            
            
               zaviazať ďalšieho účastníka odvolacieho konania na náhradu trov konania,
            
         
               —
            
            
               zaviazať Európsku Komisiu na náhradu všetkých trov konania,
            
         
               —
            
            
               subsidiárne zrušiť rozsudok Súdu pre verejnú službu z 8. novembra 2007 vo veci F-40/05, vrátiť vec na konanie pred Súdom pre verejnú službu a rozhodnutie o trovách konania vyhradiť na neskôr.
            
         Odvolacie dôvody a hlavné tvrdenia
   Vo svojom odvolaní odvolateľka žiada zrušiť rozsudok Súdu pre verejnú službu o zamietnutí žaloby, ktorej predmetom je na jednej strane zrušenie rozhodnutia z 30. októbra 2004, ktorým Komisia voči nej vyslovila disciplinárnu sankciu odvolania bez obmedzenia dôchodkových nárokov, a, na druhej strane, návrh na náhradu škody.
   Na podporu svojho odvolania odvolateľka uvádza päť odvolacích dôvodov.
   Na úvod uvádza, že Súd pre verejnú službu porušil článok 10 prílohy IX služobného poriadku v rozsahu, v akom nevykonal kontrolu zákonnosti a proporcionality rozhodnutia napádaného v prvostupňovom konaní vo vzťahu k uplatneniu tohto ustanovenia so zohľadnením okolností daného prípadu a osobitnej situácie odvolateľky spojenej s povahou vykonávaných funkcií.
   Druhý žalobný dôvod je založený na uvádzanom porušení zásad zákonnosti aktov Spoločenstva, časového uplatnenia aktov Spoločenstva a právnej istoty v rozsahu, v akom Súd pre verejnú službu neodôvodnil svoj rozsudok v bodoch týkajúcich sa uplatnenia v danom prípade predpisov, uvádzaných v starom a novom služobnom poriadku úradníkov.
   Okrem toho odvolateľka vytýka Súdu pre verejnú službu skreslenie skutkových dôkazov, ktoré boli predložené na jeho posúdenie.
   Odvolateľka sa rovnako dovoláva nesprávneho právneho posúdenia a porušenia článkov 11, 12, 17 a 21 služobného poriadku, v rozsahu v ako Súd pre verejnú službu neodôvodnil svoj rozsudok, keď schválil uplatnenie týchto ustanovení, tak ako bolo vykonané v rozhodnutí napádanom v prvostupňovom konaní.
   Nakoniec odvolateľka uvádza, že Súd pre verejnú službu tiež porušil zásady uznané článkom 6 ods. 1 a článkom 13 Európskeho dohovoru o ľudských právach a článkov 41 a 47 Charty základných práv Európskej únie.